Բեն Մեզրիչ

**Բեն Մեզրիչ** (, ), ամերիկացի գրող և սցենարիստ։

## Կենսագրություն
Բեն Մեզրիչը ծնվել է 1969 թ-ի փետրվարի 7-ին ԱՄՆ Նյու Ջերսի նահանգի Փրիստոն քաղաքում։ 1991 թվականին գերազանցությամբ ավարտել է Հարվարդի համալսարանը՝ մասնագիտանալով հասարակական գիտությունների ոլորտում։ Տասներկու գրքի հեղինակ, իր մի քանի ստեղծագործություններ հրատարակել է Հոլդեն Սքոթ կեղծանունով։

Ամուսնացած է, ներկայում բնակվում է Բոստոնում (Մասաչուսեթս, ԱՄՆ)։

## Աշխատանքներ
2002 թվականին Մեզրիչը գրել է «Հարված խաղատանը։ Իրական պատմություն ՄՏԻ վեց ուսանողների մասին, որոնք Լաս Վեգասում հաղթել են միլիոնավոր դոլարներ» () գիրքն այն մասին, թե ինչպես են Մասաչուսեթսի տեխնոլոգիական ինստիտուտի ուսանողները բարձրագույն մաթեմատիկայի պրոֆեսոր Միքի Ռոսսի գլխավորությամբ մշակել է համադրություն բլեքջեք թղթախաղում հաղթելու համար և հաջողությամբ իրականացրել են այն Լաս Վեգասի խաղատանը։ 2008 թվականին գիրքն էկրանավորվել է Ռոբերտ Լուկետիչի կողմից, իսկ գլխավոր դերում հանդես է եկել Քևին Սփեյսին։

2004 թվականին Մեզրիչը հրատարակել է «Այլանդակ ամերիկացիները» () գիրքն ամերիկացի Ջոն Մալքոմի մասին, ով աշխատանք է ստացել Հոնկոնգում։ Սակայն գլխավոր հերոսին չի հաջողվում երկար ժամանակ զբաղվել բանկային ներդրումներով․ պարզվում է, որ ղեկավարը համագործակցում է մաֆիայի հետ։

2005 թվականին Մեզրիչը գրում է Busting Vegas-ը The MIT Whiz Kid Who Brought the Casinos to Their Knees գիրքը, որ պատմում մի ուսանողի մասին, որը ներգրավված էր բլեքջեքի թիմում, բայց օգտագործում էր ավելի առաջադեմ մեթոդներ, քան նկարագրված է «Հարված խաղատանը։ Իրական պատմություն ՄՏԻ վեց ուսանողների մասին, որոնք Լաս Վեգասում հաղթել են միլիոնավոր դոլարներ» գրքում։

2007 թվականին հրատարակվում է Մեզրիչի նոր վեպը՝ Rigged: The Story of an Ivy League Kid Who Changed the World of Oil, From Wall Street to Dubai: Սյուժեն կառուցված է ամերիկյան ծագմամբ իտալացի Ջոն Դ'Ագոստինոյի իրական պատմության վրա, որ ծնվել էր Բրուքլինում։ Այնուհետև երիտասարդն ընդունվել է Հարվարդի համալսարան, հետո աշխատել է Merc Exchange-ում։

2009 թվականի հուլիսին լույս է տեսնում Բեն Մեզրիչի՝ Ֆեյսբուքի հիմնադիրներ Մարկ Ցուկերբերգի և Էդուարդո Սավերինեի մասին պատմող նոր վեպը՝ «Ակամա միլիարդատերեր։ Ինչպես է ստեղծվել Ֆեյսբուքը․ պատմություն սեքսի, փողի, հանճարի ու դավաճանության մասին» (): Այս գիրքն ստեղծելու գաղափարը ծագել է այն բանից հետո, երբ Մեզրիչը պատահական էլեկտրոնային նամակ է ստացել Հարվարդի համալսարանի ավագ կուրսերի ուսանողից։ Նամակում նշվում էր, թե կա Ֆեյսբուքի մեկ այլ հիմնադիր, որին ոչ ոք չգիտի։ Այսպիսով՝ Մեզրիչը ծանոթանում է Էդուարդո Սավերինի հետ, որ Մարկ Ցուկերբերգի հետ սովորել էր Հարվարդի համալսարանում։ Գրքի նյութերի մեծ մասի աղբյուրը եղել է Էդուարդո Սավերինը, ինչպես նաև Մեզրիչը պնդում է, որ գիրքը հիմնված է այլ մարդկանց հետ հարցազրույցների և տարբեր փաստաթղթերի վրա։ Նա ուսումնասիրել է Քեմերոն և Թայլեր Ուինքլվոսների՝ Մարկ Ցուկերբերգի դեմ սկսած դատավարության հետ կապված դատական փաստաթղթերի հազարավոր էջեր (), սակայն երբեք անձամբ չի խոսել Մարկ Ցուկերբերգի հետ։

## Մատենագրություն
### Գեղարվեստական
* *Threshold* (1996, ISBN 0-446-60521-2)
* *Reaper* (1998, ISBN 0-06-018751-4)
* *Fertile Ground* (1999, ISBN 0-06-109798-5)
* *Skin* (a story set as an *[[The X-Files|X-Files]]* episode), (2000, ISBN 0-06-105644-8)
* *Skeptic* (written under the pen name Holden Scott), (2000, ISBN 0-312-96928-7)
* *The Carrier* (written under the pen name Holden Scott), (2001, ISBN 0-312-97858-8)
* *Rigged: The Story of an Ivy League Kid Who Changed the World of Oil, From Wall Street to Dubai* (2007, ISBN 0-06-125272-7)

### Գիտական գրականություն
* *Bringing Down the House: The Inside Story of Six MIT Students Who Took Vegas for Millions* (2002, ISBN 0-7432-4999-2)
* *Ugly Americans: The True Story of the Ivy League Cowboys Who Raided the Asian Markets for Millions* (2004, ISBN 0-06-057500-X)
* *Busting Vega$: The MIT Whiz Kid Who Brought the Casinos to Their Knees* (2005, ISBN 0-06-057512-3)
* *The Accidental Billionaires: The Founding of Facebook, A Tale of Sex, Money, Genius, and Betrayal* (2009, ISBN 0-385-52937-6)
* *[[Sex on the Moon]]: The Amazing Story Behind the Most Audacious Heist in History* (2011, ISBN 0-385-53392-6)

## Հետաքրքիր փաստեր
* Բեն Մեզրիչը մի քանի տարի տեղեկատվություն է հավաքել Մասաչուսեթսի տեխնոլոգիական ինստիտուտի ուսանողների խմբի մասին՝ օգտագործելով քարտերի հաշվարկի կատարելագործված համակարգ։ Նա հանդիպել է թիմերի նախկին անդամների, գլխավոր հերոսի, խաղատան անվտանգության մասնագետների և բոլոր նրանց հետ, ովքեր ինչ-որ կապ են ունեցել այդ պատմության հետ։
* Summit Entertainment ստուդիան ձեռք է բերել Բեն Մեզրիչի Rigged վեպի էկրանավորման իրավունքը։
* Մեզրիչը եղել է «Փյունիկ» փակ ակումբի անդամ, ինչպես իր գրքի հերոս Էդուարդո Սավերինը։
* Մեզրիչը պնդում է, որ Ֆեյսբուքում գրանցվել իրեն համոզել է իր կինը․ Բենի հաշիվը սոցիալական ցանցում հայտնվել է Էդուարդո Սավերինի հետ նրա ծանոթությունից մի քանի շաբաթ առաջ։

## Ծանոթագրություն

## Արտաքին հղումներ
* Բեն Մեզրիչի պաշտոնական կայքը
* World Blackjack Tour on GSN 
* Ben Mezrich Interview 

Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ վիպասաններ
Կատեգորիա:Գրողներ այբբենական կարգով
Կատեգորիա:Հարվարդի համալսարանի շրջանավարտներ